
[bookmark: _GoBack]RAPORT AL COMISIEI CĂTRE PARLAMENTUL EUROPEAN ȘI CONSILIU
privind exercitarea competenței de a adopta acte delegate conferită Comisiei în temeiul Regulamentului (UE) nr. 70/2012 al Parlamentului European și al Consiliului din 18 ianuarie 2012 privind datele statistice referitoare la transportul rutier de mărfuri
1. INTRODUCERE
Articolul 3 alineatul (4) din Regulamentul (UE) nr. 70/2012 al Parlamentului European și al Consiliului ([footnoteRef:1]) împuternicește Comisia să adopte, atunci când este necesar, acte delegate în conformitate cu articolul 8 din regulamentul susmenționat pentru: [1:  Regulamentul (UE) nr. 70/2012 al Parlamentului European și al Consiliului din 18 ianuarie 2012 privind datele statistice referitoare la transportul rutier de mărfuri (JO L 32, 3.2.2012, p. 1; ELI: http://data.europa.eu/eli/reg/2012/70/oj).] 

· actualizarea părții 1 din anexa I, exclusiv pentru a lua în considerare evoluțiile economice și tehnice, cu excepția modificărilor naturii opționale a informațiilor solicitate;
· adaptarea anexelor II-VII pentru a lua în considerare evoluțiile economice și tehnice.
Potrivit articolului 3 alineatul (4) din același regulament, în exercitarea acestei competențe, Comisia trebuie să se asigure că actele delegate pe care le adoptă nu impun sarcini administrative suplimentare considerabile pentru statele membre și pentru respondenți.
1. TEMEIUL JURIDIC
În temeiul articolului 8 alineatul (2) din Regulamentul (UE) nr. 70/2012, competența de a adopta acte delegate menționată la articolul 3 alineatul (4) din regulamentul susmenționat se conferă Comisiei pe o perioadă de cinci ani începând de la 23 februarie 2012. Delegarea de competențe se prelungește în mod tacit pentru perioade de cinci ani, cu excepția cazului în care Parlamentul European sau Consiliul se opune unei astfel de prelungiri.
Comisia are obligația să elaboreze un raport privind delegarea de competențe cu cel puțin nouă luni înainte de încheierea perioadei de cinci ani.
Comisia a prezentat rapoarte anterioare în 2016 ([footnoteRef:2]) și 2021 ([footnoteRef:3]). Delegarea de competențe a fost prelungită automat cu încă cinci ani, din februarie 2017 până în februarie 2022, iar apoi, după cel de al doilea raport, cu încă cinci ani, din februarie 2022 până în februarie 2027, deoarece nici Parlamentul, nici Consiliul nu au revocat-o în temeiul articolului 8 alineatul (3). [2:  Raport al Comisiei către Parlamentul European și Consiliu privind exercitarea competenței de a adopta acte delegate conferite Comisiei în temeiul Regulamentului (UE) nr. 70/2012 din 18 ianuarie 2012 privind datele statistice referitoare la transportul rutier de mărfuri [COM(2016) 562 final, 12.9.2016; 
https://eur-lex.europa.eu/legal-content/RO/TXT/HTML/?uri=CELEX:52016DC0562].]  [3:  Raport al Comisiei către Parlamentul European și Consiliu privind exercitarea competenței de a adopta acte delegate conferite Comisiei în temeiul Regulamentului (UE) nr. 70/2012 din 18 ianuarie 2012 privind datele statistice referitoare la transportul rutier de mărfuri [COM(2021) 176 final, 14.4.2021; 
https://eur-lex.europa.eu/legal-content/RO/TXT/HTML/?uri=CELEX:52021DC0176].] 

Acesta este cel de al treilea raport al Comisiei privind exercitarea competenței sale de a adopta acte delegate.
1. EXERCITAREA DELEGĂRII
Până în acest moment, Comisia nu și-a exercitat competența de a adopta acte delegate, conferită în temeiul Regulamentului (UE) nr. 70/2012.
Comisia discută periodic cu statele membre pe tema îmbunătățirii statisticilor privind transportul rutier de mărfuri, în contextul evoluțiilor tehnice și al noilor cerințe economice, de mediu și societale. Comisia, împreună cu Grupul de experți pentru statisticile privind transportul rutier de mărfuri și Grupul de coordonare pentru statisticile din domeniul transporturilor, analizează posibilitatea îmbunătățirii statisticilor privind transportul rutier de mărfuri, luând în considerare costurile și sarcinile potențiale pentru țări și respondenți.
[bookmark: _Hlk221880980][bookmark: _Hlk221880333]Statisticile sunt necesare pentru a monitoriza punerea în aplicare a Strategiei pentru o mobilitate durabilă și inteligentă (obiectivele pentru perioada 2020-2050) ([footnoteRef:4]) și pentru a sprijini acțiunile care completează această strategie emblematică, cum ar fi Directiva privind sistemele de transport inteligente (STI) ([footnoteRef:5]), politica UE privind rețeaua transeuropeană de transport (TEN-T) ([footnoteRef:6]) și Regulamentul privind informațiile electronice referitoare la transportul de mărfuri (eFTI) ([footnoteRef:7]). Astfel de acțiuni pot necesita adoptarea de către Comisie a unor acte delegate vizând adaptarea la evoluțiile economice și tehnice a anexelor susmenționate la Regulamentul (UE) nr. 70/2012, pentru a asigura monitorizarea eficientă a obiectivelor și a tendințelor în materie de politici. [4:  COM(2020) 789 final, 9.12.2020; 
https://eur-lex.europa.eu/legal-content/RO/TXT/HTML/?uri=CELEX:52020DC0789.]  [5:  Directiva (UE) 2023/2661 a Parlamentului European și a Consiliului din 22 noiembrie 2023 de modificare a Directivei 2010/40/UE privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport (JO L, 2023/2661, 30.11.2023; ELI: http://data.europa.eu/eli/dir/2023/2661/oj).]  [6:  Regulamentul (UE) 2024/1679 al Parlamentului European și al Consiliului din 13 iunie 2024 privind orientările Uniunii pentru dezvoltarea rețelei transeuropene de transport, de modificare a Regulamentelor (UE) 2021/1153 și (UE) nr. 913/2010 și de abrogare a Regulamentului (UE) nr. 1315/2013 (JO L, 2024/1679, 28.6.2024; ELI: http://data.europa.eu/eli/reg/2024/1679/oj).]  [7:  Regulamentul (UE) 2020/1056 al Parlamentului European și al Consiliului din 15 iulie 2020 privind informațiile electronice referitoare la transportul de mărfuri (JO L 249, 31.7.2020, p. 33; ELI: http://data.europa.eu/eli/reg/2020/1056/oj).] 

